Beurtkrag duur tot Donderdag voortArgieffoto Fase 2-beurtkrag sal tot Donderdag om 06:00 voortduur en steeds tydens spitstye vir verkeer opgeskort word. Eskom het Dinsdag gesê hy toets die impak op die verkeer om beurtkrag weeksdae tussen 06:00 – 09:00 en 16:00 – 18:00 op te skort. Die kragvoorsiener sal daagliks bevestig of die beurtkrag tydens spitstye opgeskort gaan word, omdat dit nie elke dag moontlik is nie. “Fase 2-beurtkrag bly tot Donderdag om 06:00 van krag. Onbeplande kragonderbrekings of tegniese probleme het Dinsdagoggend om 06:00 op 11 398 MW gestaan. Beurtkrag is nodig om die tekort in kapasiteit aan te spreek en kragreserwes tydens die week op te bou. Ons monitor steeds die stelsel,” het die kragvoorsiener in ŉ verklaring gesê. “Ons is jammer dat beurkrag ŉ negatiewe impak op Suid-Afrika het. Noodsaaklike instandhoudingswerk word gedoen op eenhede.”